n_a

Katika kijiji chetu, kulikuwa na mtu ambaye, aliitwa Juma. Juma
  alikuwa kijana mrefu kama mlingoti na mweusi tititi. Alipendwa kwa
  tabia yake nzuri, kijana huyu alikuwa na familia ambao aliwapenda sana
  kama ulimi na mate. Nyumba yake ilikuwa ya kupendeza na kuvutia.
  Ilipakwa rangi ya samawati kama wingu, katika uwanja wake kulikuwa na
  nyasi kila upande pia walikuwa, wamepanda miti ambayo uwapatia hewa
  safi ya kupendeza. Katika kazi yake ya useremala, watu walimpenda sana
  na kujulikana kote kijijini hadi kwa majirani. Alifanya kazi hiyo kwa
  moyo wake wote. Kweli hakuna mtu asiyejua Juma. Alikuwa kijana wa bidi
  sana.

  Kijijini chetu na kwa jirani tulianza kujuana na kuanza biashara
  pamoja kama vile, mahindi, maharagwe, sukari na kadhalika. Kazi hiyo
  ilikuwa hivi, kama sisi tuna maharagwe , nanyi muna mahindi, tutawapa
  nanyi mnatupa yenu. Biashara hii, ilitusaidia sana na watu wengine
  wakapata pesa angalau ya kila siku. Kijiji chote walimshukuru Juma
  sana. Siku moja kikundi cha watu. Walikuja katika duka la Juma. Watu
  hawa walikuwa na nia mbaya kwake Juma. Walienda na kunyenyekea kwake,
  na kumsifu. Juma siku ya kwanza hakujiunga kwa maneno ambayo walikuwa
  wakinena kikundi hicho hakikuchoka ata kindogo Waliendelea kila siku
  hadi ambapo wakawa marafiki wa chanda na pete.

  Bibi yake Juma alianza kuwa na mabadiliko kubwa, Juma alianza kuwa na
  kiburi, majivuno, madharau na kujipenda sana. Punde si punde, akaanza
  kujiunga na watu ambao wanakunywa pombe. Hili jambo lilitutia wasiwasi
  katika kijiji chetu. Katika kazi yake pia alikuwa amevaa miwani na
  wateja wake wakaanza kwenda kwingine. Juma alianza kuwa maskini
  hohehahe hakuwa na mbele wala nyuma. Wakati mwingine ungempata
  barabarani amelala sakafuni fofofo ilikuwa jambo ya aibu sana na
  huzuni. Kila mtu kijijini walijua kweli wahenga hawakukosea waliposema
  cha mlevi huliwa na mgema.